ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 13 /2551 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล(ฉบับที่ 11) อาศัยอํานาจตามความในข้อ 3(2) และข้อ 18(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและ จัดการกองทุน ลงวันที่ 10 มิถุนายน พ.ศ. 2547 และข้อ 18 (6) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2550 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 4) ลงวันที่ 24 เมษายน พ.ศ. 2550 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็นข้อ 4/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 "ข้อ 4/1 ในกรณีที่กองทุนรวมใดมีการแก้ไขเพิ่มเติมโครงการจัดการกองทุนรวมเพื่อเปลี่ยนแปลงประเภทหรือนโยบายการลงทุนของกองทุนรวมดังกล่าว เป็นกองทุนรวมตราสารแห่งทุนตามข้อ 4(1)(ก) หรือกองทุนรวมหน่วยลงทุนตามข้อ 4(2)(ก) ในระหว่างรอบปีบัญชีที่กําหนดไว้สําหรับ กองทุนรวมนั้น บริษัทจัดการกองทุนรวมไม่ต้องนําการลงทุนและระยะเวลาในช่วงก่อนมีการเปลี่ยนแปลงประเภทหรือนโยบายการลงทุน มาคํานวณเป็นส่วนหนึ่งในการหาอัตราเฉลี่ยในรอบปีบัญชีสําหรับกองทุนรวมตราสารแห่งทุน หรือกองทุนรวมหน่วยลงทุนดังกล่าวข้างต้น" ข้อ 2 ให้เพิ่มความต่อไปนี้เป็นข้อ 7/1 ข้อ 7/2 และข้อ 7/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547"ข้อ 7/1 ในกรณีที่บริษัทจัดการกองทุนรวมประสงค์จะจัดตั้งและจัดการกองทุนรวมตราสารหนี้ระยะสั้นที่มีลักษณะเดียวกันหลายกองทุนในช่วงหนึ่งปีใด ๆ ให้บริษัทจัดการกองทุนรวมยื่นคําขออนุมัติจัดตั้งและจัดการกองทุนรวมแบบเป็นกลุ่มคําขอ โดยให้ยื่นเอกสารตาม (1) ถึง (4) ของข้อ 6 มาพร้อมกับคําขอดังกล่าวด้วย ทั้งนี้ เอกสารดังกล่าวจะยังไม่ระบุข้อมูลเกี่ยวกับรายการดังต่อไปนี้ก็ได้(1) ชื่อของโครงการจัดการกองทุนรวม (2) จํานวนเงินทุนของโครงการจัดการกองทุนรวม (3) จํานวนหน่วยลงทุน (4) ชื่อ ที่อยู่ หมายเลขโทรศัพท์ ของผู้ดูแลผลประโยชน์ ผู้สอบบัญชี นายทะเบียน ที่ปรึกษากองทุน และผู้ติดต่อกับผู้ลงทุน(5) ค่าธรรมเนียมและค่าใช้จ่ายที่เรียกเก็บจากผู้ซื้อหน่วยลงทุน ผู้ถือหน่วยลงทุน และกองทุนรวมในกรณีที่เป็นข้อมูลตามรายการดังต่อไปนี้ บริษัทจัดการกองทุนรวมอาจระบุข้อมูลดังกล่าวเป็นแบบทางเลือกหรือระบุเป็นช่วงของจํานวนหรือเวลาไว้ในเอกสารตาม (1) ถึง (4) ของข้อ 6 ก็ได้(1) ประเภทและอายุของโครงการจัดการกองทุนรวม (2) มูลค่าขั้นต่ําของการขายหรือรับซื้อคืนหน่วยลงทุน (3) วัตถุประสงค์ของโครงการจัดการกองทุนรวม ประเภทและอัตราส่วนของหลักทรัพย์หรือทรัพย์สินอื่นหรือการหาดอกผลโดยวิธีอื่น ที่จะลงทุนหรือมีไว้(4) วิธีการซื้อขายหน่วยลงทุน ในกรณีที่เป็นการยื่นคําขออนุมัติจัดตั้งและจัดการกองทุนรวมแบบเป็นกลุ่มคําขอสําหรับกองทุนรวมตราสารหนี้ระยะสั้นที่เป็นกองทุนรวมที่ลงทุนในต่างประเทศ (foreign investment fund) ด้วย ให้แยกการยื่นคําขอนั้นออกจากคําขออนุมัติจัดตั้งและจัดการกองทุนรวมแบบเป็นกลุ่มคําขอสําหรับกองทุนรวมตราสารหนี้ระยะสั้นอื่น ข้อ 7/2 สํานักงานจะพิจารณาข้อมูลในคําขออนุมัติจัดตั้งและจัดการกองทุนรวมและเอกสารประกอบคําขอที่บริษัทจัดการกองทุนรวมยื่นต่อสํานักงานตามข้อ 7/1 หากคําขอและข้อมูลตามคําขอดังกล่าวเป็นไปตามหลักเกณฑ์ดังต่อไปนี้ สํานักงานจะแจ้งผลการพิจารณาในเบื้องต้นให้บริษัทจัดการกองทุนรวมทราบ(1) เป็นคําขออนุมัติจัดตั้งและจัดการกองทุนรวมตราสารหนี้ระยะสั้นที่มีอายุของโครงการจัดการกองทุนรวมดังกล่าวไม่เกินหนึ่งปี (2) ข้อมูลตามคําขอเป็นไปตามหลักเกณฑ์ที่เกี่ยวกับการจัดการกองทุนรวม และไม่มีข้อมูลที่ขัดหรือแย้งกับหลักเกณฑ์ดังกล่าว ข้อ 7/3 สํานักงานจะอนุมัติให้บริษัทจัดการกองทุนรวมจัดตั้งกองทุนรวมตามที่ได้ยื่นคําขอตามข้อ 7/1 ในแต่ละกองทุนรวมต่อเมื่อบริษัทจัดการกองทุนรวมได้ยื่นเอกสารที่แสดงข้อมูลในรายละเอียดที่ชัดเจนของรายการตามวรรคหนึ่ง (1) ถึง (5) และรายการตามวรรคสอง (1) ถึง (4) ของ ข้อ 7/1 สําหรับกองทุนรวมแต่ละกองทุนภายในระยะเวลาหนึ่งปีนับแต่วันที่สํานักงานแจ้งผลการพิจารณาเบื้องต้นตามข้อ 7/2 แล้ว โดยให้ถือว่าวันที่บริษัทจัดการกองทุนรวมได้ยื่นข้อมูลที่ครบถ้วนดังกล่าวสําหรับกองทุนรวมใด เป็นวันที่สํานักงานอนุมัติให้จัดตั้งและจัดการกองทุนรวมนั้น ในกรณีที่มีการแก้ไขเพิ่มเติมกฎเกณฑ์อันทําให้ข้อมูลที่สํานักงานได้แจ้งผลการพิจารณาเบื้องต้นตามข้อ 7/2 ขัดหรือแย้งหรือไม่เป็นไปตามกฎเกณฑ์ที่มีการแก้ไขเพิ่มเติมนั้น หากบริษัทจัดการกองทุนรวมจะดําเนินการตามวรรคหนึ่งสําหรับกองทุนรวมใด ให้บริษัทจัดการกองทุนรวมแก้ไขเพิ่มเติมคําขออนุมัติจัดตั้งและจัดการกองทุนรวมแบบเป็นกลุ่มคําขอให้ถูกต้องและสอดคล้องกับกฎเกณฑ์ที่มีการแก้ไขเพิ่มเติมนั้นก่อนการดําเนินการตามวรรคหนึ่ง และภายหลังจากที่สํานักงานแจ้งผลการพิจารณาเบื้องต้นสําหรับข้อมูลที่แก้ไขเพิ่มเติมให้ทราบแล้วบริษัทจัดการ กองทุนรวมจึงจะดําเนินการตามวรรคหนึ่งได้" ข้อ 3 ให้เพิ่มความต่อไปนี้เป็นข้อ 12/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 "ข้อ 12/1 ในระหว่างระยะเวลาก่อนปิดการเสนอขายหน่วยลงทุนครั้งแรก หากบริษัทจัดการประสงค์จะยกเลิกการจัดตั้งและจัดการกองทุนรวม บริษัทจัดการสามารถยุติการขายหน่วยลงทุนของกองทุนรวมก่อนสิ้นสุดระยะเวลาการเสนอขายหน่วยลงทุนดังกล่าวได้ ให้บริษัทจัดการรายงานให้สํานักงานทราบการยุติการขายหน่วยลงทุนตามวรรคหนึ่งภายในเจ็ดวันนับแต่วันที่ยุติการขายหน่วยลงทุนนั้น และให้การอนุมัติให้จัดตั้งและจัดการกองทุนรวมนั้นสิ้นสุดลงในวันที่แจ้งให้สํานักงานทราบ ให้บริษัทจัดการคืนเงินค่าจองซื้อหน่วยลงทุนและผลประโยชน์ใดๆ ที่เกิดขึ้นจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุนตามสัดส่วนของเงินค่าซื้อหน่วยลงทุน ภายในสิบห้าวันนับแต่วันที่การอนุมัติให้จัดตั้งและจัดการกองทุนรวมสิ้นสุดลงตามวรรคสอง และหากบริษัทไม่สามารถคืนเงินและผลประโยชน์ภายในกําหนดเวลาดังกล่าวได้อันเนื่องจากความผิดของบริษัทเอง ให้บริษัทชําระดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่ครบกําหนดเวลานั้นจนถึงวันที่บริษัทชําระเงินค่าจองซื้อจนครบถ้วน" ข้อ 4 ให้เพิ่มความต่อไปนี้เป็นข้อ 27/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญา รับจัดการกองทุนส่วนบุคคล ลงวันที่ 11 มิถุนายน พ.ศ. 2547 "ข้อ 27/1 ในกรณีของกองทุนรวมที่ลงทุนในต่างประเทศ (foreign investment fund) บริษัทจัดการกองทุนรวมจะเสนอขายหน่วยลงทุนของกองทุนรวมดังกล่าวต่อประชาชนได้ต่อเมื่อกองทุนรวมนั้นได้รับการจัดสรรวงเงินลงทุนต่างประเทศแล้ว"ข้อ 5 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2551 เป็นต้นไป ประกาศ ณ วันที่ 12 พฤษภาคม พ.ศ. 2551(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ : เหตุผลในการออกประกาศฉบับนี้ คือ (1) เพื่อลดระยะเวลาและขั้นตอนในการพิจารณาคําขออนุมัติจัดตั้งและจัดการกองทุนรวมตราสารหนี้ระยะสั้นที่มีอายุของโครงการจัดการกองทุนรวมดังกล่าว ไม่เกินหนึ่งปี ซึ่งจะทําให้บริษัทจัดการกองทุนรวมสามารถวางแผนการเสนอขายหน่วยลงทุนและการจัดตั้งกองทุนรวมประเภทดังกล่าวได้สะดวกขึ้น (2) เพื่อให้กองทุนสามารถไปลงทุนในต่างประเทศได้จริงตามที่นโยบายการลงทุนกําหนดไว้ (3) เพื่อให้กองทุนรวมที่ได้รับอนุมัติให้จัดตั้งและจัดการจากสํานักงาน สามารถยุติการเสนอขายหน่วยลงทุนได้ หากเกิดเหตุการณ์ที่อาจส่งผลให้บริษัทจัดการไม่สามารถจัดตั้งกองทุนรวมได้หรือไม่สามารถขายหน่วยลงทุนได้ และ (4) ยกเว้นการดํารงสัดส่วนการลงทุนโดยเฉลี่ยในรอบปีบัญชีของกองทุนรวมตราสารแห่งทุน หรือกองทุนรวมหน่วยลงทุน สําหรับในรอบปีบัญชีแรกที่มีการเปลี่ยนประเภทหรือนโยบายการลงทุน